'The Punisher' President tal-Filippini
Kollox jindika li Rodrigo Duterte, magħruf bħala 'Digong' se jkun il-President il-ġdid tal-Filippini. Skont polls wara l-proċess ta' votazzjoni li seħħ il-bieraħ, huwa għandu vantaġġ qawwi. Waqt il-kampanja tiegħu spikka għal kummenti dwar l-ordni u l-ħtieġa ta' inforzar ta' liġijiet fil-pajjiż. Huwa għandu 71 sena u ismu huwa sinonimu ma' meta kien sindku ta' Davao – belt darba magħrufa għan-nuqqas ta' ordni. Wara li l-belt għaddiet minn taħt idu, Duterte kiseb l-isem 'The Punisher'.